CELEX: 31999R1933
Language: el
Date: 1999-09-09
Title: Κανονισμός (ΕΚ) αριθ. 1933/1999 της Επιτροπής, της 9ης Σεπτεμβρίου 1999, σχετικά με το άνοιγμα δασμολογικών ποσοστώσεων για τις εισαγωγές ορισμένων εμπορευμάτων καταγωγής Ισλανδίας, τα οποία προκύπτουν από μεταποίηση γεωργικών προϊόντων του παραρτήματος του κανονισμού (ΕΚ) αριθ. 3448/93 του Συμβουλίου

Avis juridique important

|

31999R1933

Κανονισμός (ΕΚ) αριθ. 1933/1999 της Επιτροπής, της 9ης Σεπτεμβρίου 1999, σχετικά με το άνοιγμα δασμολογικών ποσοστώσεων για τις εισαγωγές ορισμένων εμπορευμάτων καταγωγής Ισλανδίας, τα οποία προκύπτουν από μεταποίηση γεωργικών προϊόντων του παραρτήματος του κανονισμού (ΕΚ) αριθ. 3448/93 του Συμβουλίου  

Επίσημη Εφημερίδα αριθ. L 240 της 10/09/1999 σ. 0014 - 0015

ΚΑΝΟΝΙΣΜΟΣ (ΕΚ) αριθ. 1933/1999 ΤΗΣ ΕΠΙΤΡΟΠΗΣτης 9ης Σεπτεμβρίου 1999σχετικά με το άνοιγμα δασμολογικών ποσοστώσεων για τις εισαγωγές ορισμένων εμπορευμάτων καταγωγής Ισλανδίας, τα οποία προκύπτουν από μεταποίηση γεωργικών προϊόντων του παραρτήματος του κανονισμού (ΕΚ) αριθ. 3448/93 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί καθορισμού του καθεστώτος συναλλαγών για ορισμένα εμπορεύματα που προκύπτουν από μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2491/98 της Επιτροπής(2), και ιδίως το άρθρο 7 παράγραφος 2,την απόφαση 1999/492/ΕΚ του Συμβουλίου, της 21ης Ιουνίου 1999, περί συνάψεως συμφωνίας υπό μορφή ανταλλαγής επιστολών μεταξύ αφενός της Ευρωπαϊκής Κοινότητας και αφετέρου της Δημοκρατίας της Ισλανδίας σχετικά με το πρωτόκολλο αριθ. 2 της συμφωνίας μεταξύ Ευρωπαϊκής Οικονομικής Κοινότητας και Δημοκρατίας της Ισλανδίας(3), και ιδίως το άρθρο 2,Εκτιμώντας:(1) ότι με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα(4), όπως τροποποιήθηκε τελευταία από τον κανονισμό (ΕΚ) αριθ. 1662/1999(5), έχουν κωδικοποιηθεί οι διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν με βάση την χρονολογική σειρά των ημερομηνιών αποδοχής των διασαφήσεων για τη θέση σε ελεύθερη κυκλοφορία·(2) ότι είναι σκόπιμο να ανοίξει για το 1999 η ποσόστωση που προβλέπεται στο σημείο ΙΙΙ παράγραφος 3 της υπό μορφήν ανταλλαγής επιστολών συμφωνίας μεταξύ αφενός της Ευρωπαϊκής Κοινότητας και αφετέρου της Δημοκρατίας της Ισλανδίας σχετικά με το πρωτόκολλο αριθ. 2 της συμφωνίας μεταξύ Ευρωπαϊκής Οικονομικής Κοινότητας και Δημοκρατίας της Ισλανδίας·(3) ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της επιτροπής διαχείρισης οριζόντιων θεμάτων σχετικών με το εμπόριο μεταποιημένων γεωργικών προϊόντων που δεν υπάγονται στο παράρτημα ΙΙ,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Από την 1η Αυγούστου έως τις 31 Δεκεμβρίου 1999, τα εμπορεύματα καταγωγής Ισλανδίας του παραρτήματος του παρόντος κανονισμού υπόκεινται στους δασμούς που εμφαίνονται στο ίδιο αυτό παράρτημα, εντός των ορίων των ετήσιων ποσοστώσεων οι οποίες επίσης εμφαίνονται σ' αυτό.Άρθρο 2Την κοινή δασμολογική ποσόστωση κατά την έννοια των διατάξεων του άρθρου 1 διαχειρίζεται η Επιτροπή σύμφωνα με τις διατάξεις των άρθρων 308α έως 308γ του κανονισμού (ΕΟΚ) αριθ. 2454/93.Άρθρο 3Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός εφαρμόζεται από την 1η Αυγούστου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 9 Σεπτεμβρίου 1999.Για την ΕπιτροπήKarel VAN MIERTΜέλος της Επιτροπής(1) ΕΕ L 318 της 20.12.1993, σ. 18.(2) ΕΕ L 309 της 19.11.1998, σ. 28.(3) ΕΕ L 192 της 24.7.1999, σ. 47.(4) ΕΕ L 253 της 11.10.1993, σ. 1.(5) ΕΕ L 197 της 29.7.1999, σ. 25.ΠΑΡΑΡΤΗΜΑ>ΘΕΣΗ ΠΙΝΑΚΑ>